Doch öppis nume möchti no säge:  Zum Bärndütsch heisst es Sorg ha, vowäge  es isch es Volksguet, mir wei das erhalte,  mir lö's nid verwässere und nid verunstalte  mit frömdem Gscharmäntzel, ne nei, i danke,  mir säge nid Butter, mir säge Anke,  mir säge nid "Sie" (nach Zürimanier),  der Bärner seit ehrlech zu jedem "Dihr"!  Und lacht me n is uus, mir schicken is dry,  mir Bärner, mir wüsse geng, wär mir sy:  es bitzeli langsam, mi luegt halt d Sach  a,  doch chasch uf e Mani di geng verla!  Är isch halt eso, da wird nüt erzwängt -  geng es bitzeli hü, aber nume nid gsprängt!    (Gfunde i "Am Wellenspiel der Aare" vom Hans Sommer; d' Wörtli git 's itze i "Berndeutsches Wörterbuch" vo Greyerz/Bietenhard u im "Bärndütsche Wörterbüechli")